У прамове пад час цырымоніі Майкл Козак, Надзвычайны й Паўнаважны амбасадар ЗША ў Беларусі, падкрэсьліў: Шмат хто запытваецца, чаму Злучаныя Штаты Амэрыкі так пільна цікавяцца формамі кіраўніцтва ў іншых краінах. Адказ на гэтае пытаньне - патлумачыў прамоўца - знаходзіцца менавіта ў такіх месцах, як Курапаты. Тут было забіта шмат людзей, якія сталіся ахвярамі тагачаснага кіроўнага ўраду, і шмат хто з тых забітых працаваў на гэтую ўладу. Дэмакратычныя сыстэмы, скіраваныя на адкрытасьць і празрыстасьць, ёсьць лепшаю перасьцярогай ад гэткіх страшэнных злачынстваў. І, наадварот, бяз гэткіх гарантыяў найбольш цынічныя ды жорсткія людзі атрымліваюць і ўтрымліваюць уладу, прымушаючы іншых сьцішыць свае галасы са страху стацца наступнай ахвяраю.